Rikunarita-ORG/Wikinium huggingface dataset:
# Škola

O umeleckom alebo filozofickom smere, ktorý spravidla pochádza od nejakej osoby alebo z nejakého mesta pozri *škola (smer).*
Hodina matematiky na Helsinskej technickej univerzite
Albert Anker (1896)
**Škola** je vo všeobecnosti akékoľvek výchovno-vzdelávacie zariadenie, organizácia alebo inštitúcia. Niekedy sa týmto pojmom myslí budova alebo sídlo danej inštitúcie. V užšom slova zmysle, na Slovensku, je škola inštitúcia zaradená do siete škôl a školských zariadení, ktoré majú oprávnenie uskutočňovať výchovu a vzdelávanie.

Na Slovensku sa školy delia najmä na:

* materské školy
* základné školy
* špeciálne školy
* stredné školy
* vysoké školy
* univerzity

Podľa zriaďovateľa sa rozlišujú najmä:

* štátne školy
* cirkevné školy
* súkromné školy

## Referencie

* Zákon o výchove a vzdelávaní (školský zákon) a o zmene a doplnení niektorých zákonov ( 245/2008 Z. z.)
* Zákon č. 131/2002 Z. z.Zákon o vysokých školách a o zmene a doplnení niektorých zákonov

## Iné projekty

WikicitátyCommons* Wikicitáty ponúkajú citáty od alebo o **Škola Commons ponúka multimediálne súbory na tému **Škola**
# Juri (anime)

*O žánri anime a mangy pozri pod Šódžo-ai a Juri.*
Yuri-Art
**Juri** (jap.: 百合; angl. Yuri) je pôvodne japonský termín, ktorý označuje ženský homosexuálny sex, ktorý je zobrazovaný v rôznych japonských anime, mangách a hrách. Vo všeobecnosti obsahuje priame zobrazenie sexuálnych vzťahov, čím sa líši od šódžo-ai.
# Online fórum

**Online fórum** (iné názvy: **fórum, (online) diskusné fórum, (online) nástenka, elektronická nástenka, (online) discussion board, (online) message board, (online) bulletin board, bboard, news skupina, (online) newsgroup, (online) diskusná skupina, skupina, diskusia**; angl. *online forum, forum, (online) discussion forum, (online) discussion board, (online) message board, (online) bulletin board, bboard, (online) newsgroup, (online) discussion group, topic group, group*, nepresne *bulletin board system/BBS*) je organizované virtuálne miesto asynchrónnych online diskusií, teda akýkoľvek typ "miesta", na ktorom sú zhromaždené a zobrazené príspevky umiestnené na internet používateľmi v rámci vzájomnej asynchrónnej textovej diskusie medzi online spojenými prístrojmi. Vyššie uvedené termíny sa niekedy v užšom zmysle používajú ako synonymá len pre:

* internetové fórum (pozri nižšie) alebo
* webové fórum (pozri nižšie) a fórum na Usenete alebo
* webové fórum.

Medzi online fóra patria o.i.:

* historické systémy typu Bulletin Board System, PLATO či Confer.
* systémy na internete (potom sa online fórum volá aj **internetové fórum, internetové diskusné fórum, internet discussion board, internet message board, internet bulletin board, internet newsgroup, internetová diskusná skupina**; angl. *internet forum, internet discussion forum, internet discussion board, internet message board, internet discussion group*); sem patria najmä:
	+ systémy na WWW; tieto sa označujú aj ako **webové fórum/webfórum/web fórum, webové diskusné fórum, webová nástenka/webnástenka/web nástenka, web discussion board, web message board, web bulletin board, web newsgroup, webová diskusná skupina** (angl. *web forum, web discussion forum, web board, web discussion board, web message board, web bulletin board, web newsgroup, web discussion group, web group*).
	+ systémy na Usenete
	+ systémy na Telnete
	+ mailing listy.

## Fórum vs. nástenka/board

Podľa niektorých názorov výrazy obsahujúce slovo "fórum" označujú diskusie, pri ktorých je (vďaka odrážkam či spájacím čiaram pred jednotlivými príspevkami a pod.) priamo vidno aj to, na ktorý predchádzajúci príspevok bolo odpovedané (bez ohľadu na dátumy príspevkov), kým výrazy obsahujúce slovo "board" (ktoré sa v tejto súvislosti do slovenčiny zriedkavo prekladá ako "nástenka") označujú diskusie, pri ktorých sú všetky príspevky umiestnené jednoducho len chronologicky pod sebou

## Fórum atď. vs. chat

Chatovacia miestnosť (chat room) sa od vyššie uvedených termínov odlišuje tým, že v nej diskusia prebieha (takmer) v reálnom čase, čiže je synchrónna.

## Referencie

## Externé odkazy (čiastočné zdroje článku)

* Discussion board (discussion group, message board, online forum) na techtarget.com
* Discussion group na foldoc.org
* Diskussionsgruppe v Computer Lexicon Archivované 2013-03-17 na Wayback Machine
* Forum na foldoc.org
* Message board/bulletin board system na foldoc.org
# Šiva

**Šiva** alebo **Šivah** (sanskr. kmeň: शिव – *šiva* [doslova "milostivý"]; nominatív: *Šivah*) je najuctievanejší indický boh – personifikácia rozkladných kozmických síl, ničiteľ všetkého, čo bráni duchovnému vývinu. Tretia postava hinduistickej „svätej trojice“ trimúrti; manžel bohyne Kálí.

## Pozri aj

* šivaizmus

## Externé odkazy

* FILIT – zdroj, z ktorého pôvodne čerpal tento článok.
# Vivékánanda

|  |
| --- |
| Vivékánanda |
|
ický filozof |
| Narodenie | 12. január 1863 Kalkata, India |
| Úmrtie | 4. júl 1902 (39 rokov) Belur Math, India |
| Podpis |  |
| Odkazy |
| Commons |  Vivékánanda |
|

|  |  |
| --- | --- |
|  |  Biografický portál |

 |

**Vivékánanda** (स्वामी िववेकानन्द, vl. menom **Naréndranáth Datta** -- नरेन्र्दनाथ दत्त) (\* 12. január 1863, Kalkata, India – † 4. júl 1902, Belur Math) bol indický filozof, Bengálec, žiak Rámakrišnov.

Spopularizoval na Západe jeho učenie a védántu. Založil Vedanta Society v New Yorku (1895). Pokúsil sa zblížiť idey ádvaity-védánty s výsledkami vedy. Obhajoval jediné náboženstvo, založené na védánte.

Precestoval Indiu, Európu i Ameriku, kde prednášal o joge.

## Iné projekty

WikicitátyCommons* Wikicitáty ponúkajú citáty od alebo o **Vivékánanda Commons ponúka multimediálne súbory na tému **Vivékánanda**

## Externé odkazy

* FILIT – zdroj, z ktorého pôvodne čerpal tento článok.
# 17. storočie

|  |  |
| --- | --- |
| **Tisícročia:** |  1. tisícročie – **2. tisícročie** – 3. tisícročie  |
| **Storočia:** |  16. storočie – **17. storočie** – 18. storočie  |
| **Desaťročia:** |  0. 10. 20. 30. 40. 50. 60. 70. 80. 90.  |

**17. storočie** je storočie, ktoré trvalo od roku 1601 do roku 1700.

1. tisícročie | 2. tisícročie | 3. tisícročie
15. storočie | 16. storočie | **17. storočie** | 18. storočie | 19. storočie | 20. storočie

0. roky | 10. roky | 20. roky | 30. roky | 40. roky

50. roky | 60. roky | 70. roky | 80. roky | 90. roky

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1601 | 1602 | 1603 | 1604 | 1605 | 1606 | 1607 | 1608 | 1609 | 1610 |
| 1611 | 1612 | 1613 | 1614 | 1615 | 1616 | 1617 | 1618 | 1619 | 1620 |
| 1621 | 1622 | 1623 | 1624 | 1625 | 1626 | 1627 | 1628 | 1629 | 1630 |
| 1631 | 1632 | 1633 | 1634 | 1635 | 1636 | 1637 | 1638 | 1639 | 1640 |
| 1641 | 1642 | 1643 | 1644 | 1645 | 1646 | 1647 | 1648 | 1649 | 1650 |
| 1651 | 1652 | 1653 | 1654 | 1655 | 1656 | 1657 | 1658 | 1659 | 1660 |
| 1661 | 1662 | 1663 | 1664 | 1665 | 1666 | 1667 | 1668 | 1669 | 1670 |
| 1671 | 1672 | 1673 | 1674 | 1675 | 1676 | 1677 | 1678 | 1679 | 1680 |
| 1681 | 1682 | 1683 | 1684 | 1685 | 1686 | 1687 | 1688 | 1689 | 1690 |
| 1691 | 1692 | 1693 | 1694 | 1695 | 1696 | 1697 | 1698 | 1699 | 1700 |
# Krištof (svätec)

Orazio Borgianni: *Svätý Krištof* (1600 – 1615), Museo del Prado
Svätý **Krištof** (starogr. Χριστόφορος [Christóforos]) (\* ? – † okolo 250) je katolícky a pravoslávny svätec. Je jedným zo štrnástich svätých pomocníkov.

## Život

Žil počas vlády rímskeho cisára Décia (vládol medzi rokmi 249 – 251).

## Uctievanie

Je patrónom cestovateľov, pútnikov, v modernej dobe prenesene automobilistov. Jeden zo štrnástich svätých pomocníkov.

Katolíci o ňom rozprávajú príbeh odlišný od príbehu pravoslávnych kresťanov. Jeho sviatok sa svätí u pravoslávnych kresťanov 9. mája.

Pápež Pavol VI. 14. februára 1969 vylúčil jeho spomienku zo Všeobecného kalendára Rímskej cirkvi kvôli spornosti jeho existencie, kult samotný však nebol zrušený. Predtým (a v súčasnosti v rámci používania liturgických kníh z roku 1962) sa sv. Krištof v rímskom obrade liturgicky slávil 25. júla, na sviatok sv. Jakuba apoštola, ako *commemoratio* (komemorácia, spomienka). Svätý Krištof je uvedený vo v súčasnosti platnom Rímskom martyrológiu z roku 2004 na 25. júl.

## Referencie

## Iné projekty

Commons* Commons ponúka multimediálne súbory na tému **Krištof (svätec)**
# Stredoveké umenie

Stredoveká vitráž zobrazujúc ukrížovanie Ježiša Krista.
**Stredoveké umenie** (5. stor. - 15. stor.) je epocha vo vývoji európskeho umenia, ktorá je spojená so vznikom kresťanstva a existenciou feudálnej spoločnosti. Stredoveké umenie nadväzuje na antické umenie, ale popiera jeho antropocentrizmus a senzualizmus v mene teocentrizmu a spiritualizmu. Po stredovekom umení nasleduje
renesančné umenie.

Základom stredovekého umenia je kresťanská kultúra. Stredoveká kultúra bola podobná vo všetkých krajinách Európy.

## Pozri aj

* gotika
* stredoveká kultúra
* románsky sloh
* umenie
* novoveké umenie
* renesančné umenie
* staroveké umenie

## Iné projekty

Commons* Commons ponúka multimediálne súbory na tému **Stredoveké umenie**

## Externé odkazy

|  |  |
| --- | --- |
|  | Umelecký portál |

* FILIT – zdroj, z ktorého pôvodne čerpal tento článok.
# Akčné umenie

**Akčné umenie** je súhrnný termín pre rôzne formy intermediálneho umenia, v ktorom sa kladie dôraz na živé predvádzanie deja a priamy kontakt s divákom, vrátane možnosti jeho bezprostrednej spolupráce. Predchodcom akčného umenia boli futuristické vystúpenia, dadaistické akcie a činnosť Bauhausu, ale i akčná maľba Jacksona Pollocka.

## Dejiny

Prvé happeningy realizoval v roku 1958 Allan Kaprow v New Yorku, v Československu Milan Knížák. Na Slovensku boli priekopníkmi umenia akcie Alex Mlynárčik, Stano Filko, Peter Bartoš a Jana Želibská. Neskôr sa mu venovali autori ako Robert Cyprich, Ján Budaj, Peter Meluzín, zoskupenie P.O.P., Vladimír Kordoš, Dezider Tóth, od polovice 80. rokov potom Michal Murin, Jozsef R. Juhász, súbor BALVAN, súbor Transmusic Comp., Blažej Baláž či Miroslav Nicz.

V 70. rokoch sa priraďuje event a performancia, na Slovensku Stano Filko, Alex Mlynárčik, Július Koller, Jana Želibská, Milan Adamčiak, Ľubomír Ďurček, Peter Meluzín, Róbert Cyprich, Peter Bartoš, Michal Kern, Vladimír Kordoš, Blažej Baláž, Michal Murin, Joszef R. Juhász, Peter Rónai, Peter Kalmus a iní.

## Výstavy

Akčné umenie 1965 - 1989 bolo vystavené v Slovenskej národnej galérii v roku 2001, k výstave vyšla aj obsiahla publikácia (Zora Rusinová).

Akčné umenie po roku 1989 bolo prezentované na výstave „Umenie akcie 1989-2000“ v Tatranskej galérii v Poprade a Nitrianskej galérii v roku 2001, kurátorka výstavy bola Lucia Gregorová - Stachová.

## Externé odkazy/zdroje

|  |  |
| --- | --- |
|  | Umelecký portál |

* Akčné umenie (piece, event, performance, happening, body-art)
# Black Arts movement

**Black Arts Movement**, alebo **Black Aesthetics Movement** alebo **BAM** je umelecká odnož politického emancipačného hnutia Black Power. Toto umelecké hnutie začalo v Harleme aktivitami básnika Everetta LeRoi Jonesa, pôvodne bítnika, ktorý si osvojil nové meno Amiri Baraka. Časopis Time opísal „Black Arts Movement“ ako ojedinelý, kontroverzný moment v histórii americkej literatúry. Kľúčovou inštitúciou pre toto hnutie bolo divadlo „Black Arts Repertory Theatre“.

Amiri Baraka
## Vznik a vývoj

V roku 1968 napísal Larry Neal esej nazvanú „The Black Arts Movement“, ktorá bola estetickou a duchovnou sestrou hnutia Black Power. "The Black Arts Movement," vvznikajúce na konci 60. rokov 20. storočia si začalo aplikovať na podmienky v USA pôvodné ciele hnutia zo začiatku 60. rokov za oslobodenie afrických národov. Toto hnutie propagovalo heslá ako „Čierna je krásna“ a iné. Hnutie začalo vznikať v roku 1965 a zaniklo okolo 1976 – 75. Ako vyplýva z tejto definície, hnutie nebolo ani tak umeleckou školou, skôr ideologickým nástrojom v boji za zrovnoprávnenie amerických černochov. Amiri Baraka so svojou bítnickou slávou a publikačnou činnosťou bol vývesným štítom politického hnutia.

„Black Art Movement“ však využívalo nielen politické subjekty ale aj umelecké. Okrem spomenutého divadla to boli časopisy „Freedomways“ a „Liberator“ a denník „Freedom Movement“ v New York City, ktoré uverejňovali autorov z BAM. Prvou veľkou literárnou publikáciou bol kalifornský „Black Dialogue“ (1964) editovaný Arthurom A. Sheridanom, ďalej to boli Abdul Karim, Edward Spriggs, Aubrey Labrie a Marvin Jackmon (Marvin X). „Black Dialogue“ mal paralelu v Oaklande v „Soulbook“ (1964) editovaný Mamadou Lumumba (Kenn Freeman) a Bobb Hamilton.

Hnutie nakoniec dokázalo vydať sedem antológií sústreďujúcich sa na tvorbu medzi 1960 – 1970. Prvú z nich, „Black Fire“ (1968), zostavil Amiri Baraka a Neal, obsahovala kolekciu esejí, poézie, fikcie a drámy pochádzajúcej z prvej vlny BAM- spisovateľov a ideológov.

Zostup činnosti BAM začal v roku 1974, keď sa hnutie stalo cieľom štátnych orgánov, ktoré sa ho snažili zlomiť. Hnutie definitívne zničil konflikt medzi americkými nacionalistami a marxistami, ktorý bol podnietený v jednotlivých politických organizáciách pre oslobodenie čiernych.

## Vplyv BAM na umenie

Napriek svojmu politickému angažmánu bolo hnutie inovatívne aj umelecky a to v spôsobe používania reči. Špeciálne v „black english“, v hudbe a performatívnom umení. Orientovalo sa na rituál jazykovej komunikácie medzi umelcami a poslucháčmi. Táto orientácia je badateľná v rapovej muzike a performatívnej poézii, napríklad „Nuyorcan poets“ a „poetry slams“.

## Zdroj

* Esej - Illinoiská univerzita Archivované 2018-07-22 na Wayback Machine
* *Tento článok je čiastočný alebo úplný preklad článku Black Arts Movement na anglickej Wikipédii.*

|  |  |
| --- | --- |
|  | Literárny portál |
# Kresťanské umenie

|  |
| --- |
| Kresťanstvo |
|  |
| Hlavné znaky |
| Viera v jedného Boha v troch osobách Ježiš Kristus je človek a Boží Syn |
| Hlavné osobnosti |
| Ježiš Kristus
Panna Mária
Dvanásti apoštoli
Svätí
Zoznam osobností kresťanstva |
| Hlavné náboženské obrady |
| Omša/Liturgia • Sviatosti |
| Knihy |
| Biblia *(Starý zákon, Nový zákon)* |
| História a kultúra |
| Dejiny kresťanstva • Kresťanské umenie |
| Hlavné sviatky |
| Veľká noc, Vianoce / Narodenie Pána, Turíce, Zjavenie Pána / Bohozjavenie, … |
| z • d • u |

**Kresťanské umenie** je jedna z hlavných súčastí kresťanskej kultúry. Je to prúd vo vývoji umenia, ktorý vychádza zo svetového názoru a z mravných zásad kresťanstva. Kolískou kresťanského umenia je byzantské umenie, najsilnejšie sa kresťanské umenie presadzovalo v stredovekom umení a v barokovom umení. Na rovnakej úrovni sa ocitá aj židovské umenie, budhistické umenie alebo islamské umenie.

V modernom umení sa k ideálom kresťanstva hlási veľké množstvo jednotlivých autorov a táto orientácia je neraz obsiahnutá až v spodných vrstvách umeleckých diel.

## Externé odkazy

* FILIT – zdroj, z ktorého pôvodne čerpal tento článok.
* KRESTum - Kresťanské výtvarné umenie na Slovensku

|  |  |
| --- | --- |
|  | Portál umenie |
# 12. storočie

|  |  |
| --- | --- |
| **Tisícročia:** |  1. tisícročie – **2. tisícročie** – 3. tisícročie  |
| **Storočia:** |  11. storočie – **12. storočie** – 13. storočie  |
| **Desaťročia:** |  0. 10. 20. 30. 40. 50. 60. 70. 80. 90.  |

**12. storočie** je storočie, ktoré trvalo od roku 1101 do roku 1200.

1. tisícročie | 2. tisícročie | 3. tisícročie
10. storočie | 11. storočie | **12. storočie** | 13. storočie | 14. storočie | 15. storočie

0. roky | 10. roky | 20. roky | 30. roky | 40. roky

50. roky | 60. roky | 70. roky | 80. roky | 90. roky

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1101 | 1102 | 1103 | 1104 | 1105 | 1106 | 1107 | 1108 | 1109 | 1110 |
| 1111 | 1112 | 1113 | 1114 | 1115 | 1116 | 1117 | 1118 | 1119 | 1120 |
| 1121 | 1122 | 1123 | 1124 | 1125 | 1126 | 1127 | 1128 | 1129 | 1130 |
| 1131 | 1132 | 1133 | 1134 | 1135 | 1136 | 1137 | 1138 | 1139 | 1140 |
| 1141 | 1142 | 1143 | 1144 | 1145 | 1146 | 1147 | 1148 | 1149 | 1150 |
| 1151 | 1152 | 1153 | 1154 | 1155 | 1156 | 1157 | 1158 | 1159 | 1160 |
| 1161 | 1162 | 1163 | 1164 | 1165 | 1166 | 1167 | 1168 | 1169 | 1170 |
| 1171 | 1172 | 1173 | 1174 | 1175 | 1176 | 1177 | 1178 | 1179 | 1180 |
| 1181 | 1182 | 1183 | 1184 | 1185 | 1186 | 1187 | 1188 | 1189 | 1190 |
| 1191 | 1192 | 1193 | 1194 | 1195 | 1196 | 1197 | 1198 | 1199 | 1200 |
# Partnerské mesto

Tabuľa označujúca partnerské mestá nemeckého mesta Neckarsulm
**Partnerské mestá** sú také mestá, ktoré sa aj napriek svojej geografickej vzdialenosti spojili, aby udržiavali vzájomné kultúrne putá a kontakty medzi svojimi obyvateľmi. Majú často, hoci nie vždy, podobné demografické a iné charakteristiky, niekedy aj podobnú históriu. Takéto partnerstvá vedú často k výmenným študentským programom a ekonomickej a kultúrnej spolupráci.

Prax partnerských miest vznikla v Európe po druhej svetovej vojne ako spôsob priviesť obyvateľov ku vzájomnému bližšiemu porozumeniu a ako spôsob, ako podporiť cezhraničné styky. Najpopulárnejšia je táto koncepcia dodnes v Európe, časom sa rozšírila aj na iné svetadiely, čo viedlo niekedy k veľmi zaujímavým partnerstvám.

Ideu partnerských miest v rámci Európy podporuje od roku 1989 aj Európska únia. Tá uvoľnila v roku 2003 na podporu 1300 takýchto projektov sumu 12 miliónov eur.
# Korfu (mesto)

|  |
| --- |
| Korfu |
| novogr. Κέρκυρα |
| Mesto |
|  |
| Štát |  Grécko |
| Kraj | Iónske ostrovy |
| Okres | Korfu |
|  |
| Súradnice | ﻿ / ﻿ |
|  |
| Rozloha mesta | 41,905 km² (4 191 ha) |
|  |
| Obyvateľstvo | 39 487 (*2001*) |
| Hustota | 942,3 obyv./km² |
|  |
| Primátor | Sotirios Micallef |
|  |
| Časové pásmo | VEČ (UTC+2) |
|  - letný čas | VELČ (UTC+3) |
| PSČ | 491 xx |
| Telefónna predvoľba | 26610 |
| EČV | KY |
|  |
| **Lokalita svetového dedičstva UNESCO** |
| Názov | Old Town of Corfu |
| Typ pamiatky | kultúrna |
| Rok zápisu (č. zasadnutia) | 2007 (#31) |
| Číslo | 978 |
| Región | Európa a Severná Amerika |
| Kritériá | iv |
|  |
|

 Poloha mesta v Grécku
 |
|  Interaktívna mapa mesta
 |
|  |
| **Wikimedia Commons:**  Corfu town |
| **Štatistika:**  www.ypes.gr |
| **Webová stránka:**  www.corfu.gr |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

Svetové dedičstvo UNESCO
**Korfu** (*Kérkyra*) je mesto na severozápade Grécka. Je hlavným mestom rovnomenného okresu a najväčším na ostrove Korfu. Leží na východnom pobreží ostrova. Mesto je dôležitou turistickou destináciou a významnú úlohu zastáva už od 8. storočia.

Veľkým lákadlom je Staré mesto v Korfu, ktoré je od roku 2007 súčasťou svetového dedičstva UNESCO. V meste sa nachádza archeologické múzeum.

## Klimatické podmienky

| Počasie Kerkira |
| --- |
| Mesiac | Jan | Feb | Mar | Apr | Máj | Jún | Júl | Aug | Sep | Okt | Nov | Dec | Rok |
| Najvyššia priemerná °C (°F) | 13.3 (56) | 13.9 (57) | 15.6 (60) | 18.3 (65) | 23.3 (74) | 27.2 (81) | 30.6 (87) | 30.6 (87) | 27.8 (82) | 23.3 (74) | 18.3 (65) | 15 (59) | 21,44 (70,6) |
| Najnižšia priemerná °C (°F) | 5 (41) | 5.6 (42) | 7.2 (45) | 9.4 (49) | 13.3 (56) | 16.7 (62) | 18.9 (66) | 18.9 (66) | 16.7 (62) | 13.9 (57) | 10 (50) | 6.7 (44) | 11,85 (53,3) |
| Zrážky mm (palce) | 160 (6.3) | 135 (5.3) | 99 (3.9) | 64 (2.5) | 43 (1.7) | 15 (0.6) | 8 (0.3) | 18 (0.7) | 91 (3.6) | 145 (5.7) | 196 (7.7) | 198 (7.8) | 1 171 (46,1) |
| *Zdroj: Weatherbase*  |

## Partnerské mestá

|  |  |
| --- | --- |
| * Asha, Cyprus, 1998
* Brindisi, Taliansko, 1998
* Carovigno, Taliansko, 2000
* Gazimağusa, Cyprus, 1994
* Ioannina, Grécko, 2002
* Koper, Slovinsko, 2000
* Kruševac, Srbsko, 1985
 | * Meißen, Nemecko, 1996
* Pafos, Cyprus, 1992
* Sarandë, Albánsko, 2001
* Tremetousia, Cyprus, 2001
* Troisdorf, Nemecko, 1996
* Vathi, Grécko, 1998
* Verona, Taliansko, 2000
 |

## Referencie

## Iné projekty

Commons* Commons ponúka multimediálne súbory na tému **Korfu (mesto)**

## Externé odkazy

* Oficiálna stránka

## Zdroj

*Tento článok je čiastočný alebo úplný preklad článku Korfu (město) na českej Wikipédii.*
# Andorra (mesto)

|  |
| --- |
| Andorra |
| mesto |
|  Pohľad na mesto  |
|

|  |  |
| --- | --- |
|  Vlajka  |  Erb  |

 |
| Štát |  Andorra |
|  |
| Súradnice | ﻿ / ﻿ |
| Najvyšší bod |  |
|  - výška | 1 023 m n. m. |
|  |
| Rozloha | 30 km² (3 000 ha) |
|  |
| Obyvateľstvo | 22 398 (*31. december 2012*)  |
| Hustota | 746,6 obyv./km² |
|  |
| PSČ | AD500 |
|  |
|

 Poloha mesta v Andorre
 |
|  Poloha okrsku Andorra v Andorre (klikacia mapa) Poloha okrsku v rámci Andorry  |
|  Interaktívna mapa mesta
 |
|  |
| **Wikimedia Commons:**  Andorra la Vella |
| **Webová stránka:**  comuandorra.ad |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Andorra** (po katalánsky *Andorra la Vella*) je hlavné mesto štátu Andorra v Pyrenejách medzi Španielskom a Francúzskom. Je to najvyššie položené hlavné mesto v Európe.

Mesto má rozlohu 30 km² a 22 398 obyvateľov (31. december 2012).

Andorra má nedostatok parkovacích miest. Pre veľkú nadmorskú výšku tu autá dodržujú obmedzenú rýchlosť. V celom štáte, či už v zastavanom území alebo mimo neho, je maximálna povolená rýchlosť 40 km/h.

## Partnerské mestá

* Foix, Francúzsko
* Valls, Španielsko

## Referencie

## Iné projekty

Commons* Commons ponúka multimediálne súbory na tému **Andorra (mesto)**

## Externé odkazy

* Oficiálna stránka
* Článok o Andorra la Vella na cyberandorra.com Archivované 2010-04-10 na Wayback Machine
# Logroño

Námestie Paseo del Príncipe de Vergara, Logroño
**Logroño** je mesto v severnom Španielsku. Leží na rieke Ebro. Je to hlavné mesto autonómneho spoločenstva La Rioja.

Počet obyvateľov je k roku 2006 147 036. Mesto je strediskom obchodu s vínom, ktoré sa produkuje v tejto oblasti. Je tiež známe produkciou železa, dreva a textílnych produktov.

Nachádza sa 152 km južne od mesta Bilbao.

## Iné projekty

Commons* Commons ponúka multimediálne súbory na tému **Logroño**